## Månedsplan for Nøtteliten- September

|  |  |  |  |  |  |
| --- | --- | --- | --- | --- | --- |
| Uke 36 | Mandag 03. | Tirsdag 04. | Onsdag 05. | Torsdag 06. | Fredag 07. |
|  |  |  | **Kristen samling**      Vi hører på/ synger til Jarle Waldemar | **Grupper** |  |
| Uke 37 | Mandag 10. | Tirsdag 11. | Onsdag 12. | Torsdag 13. | Fredag 14. |
|  | **Turdag**    Vi går fra barnehagen ca. 09.45 |  | **Kristen samling**    Vi hører på/ synger til Jarle waldemar | **Grupper**    **Foreldremøte fra kl: 18.00-20.00** |  |
| Uke 38 | Mandag 17. | Tirsdag 18. | Onsdag 19. | Torsdag 20. | Fredag 21. |
|  | **Turdag**  Vi går fra barnehagen ca. 09.45  **Brannvernuke** |  | **Brannvern samling**    Vi blir kjent med Bjørnis | **Brannvern samling** | **Brannvern samling** |
| Uke 39 | Mandag 24. | Tirsdag 25. | Onsdag 26. | Torsdag 27. | Fredag 28. |
|  | **Turdag**    Vi går fra barnehagen ca. 09.45 |  | **Kristen samling**    Vi hører om skapelsesberetningen | **Grupper** | **Fredagsfest**  Vi er sammen med Eikenøtta |

Velkommen til et nytt barnehageår her på Nøtteliten, håper alle har hatt en fin og innholdsrik sommer.

I rammeplanen for barnehagen står det at: « *barnehagen skal tilpasse rutiner og organisere tid og rom, slik at barna får tid til å bli kjent, etablere relasjoner samt knytte seg til personalet og andre barn.»* Dette er noe vi jobber for i disse tilvenningstider. Vi har bevisst hatt rolige dager uten for mye voksenstyrte aktiviteter, slik at barna skal få god tid til å leke, bli kjent og til å bli trygge.

Det er en ny hverdag for de yngste som begynner i barnehagen, og dette er ofte det første møte med et annet miljø utenfor hjemmet. Trygghet og tilknytning er det mest sentrale for de yngste i denne perioden. Målet vårt denne måneden har vært å gjøre barna trygge på miljøet, hverandre og de voksne i et rolig tempo. En jobb som fortsetter utover høsten. Vi er opptatt av at barna får en positiv opplevelse av barnehagen og mener at tilvenningen gjøres best ut fra individuelle behov og premisser.

Det har gått veldig bra med alle sammen ☺

**September på Nøtteliten**

Denne måneden kommer fortsatt til å være preget av tilvenning, bli kjent og danne relasjoner. Det er likevel tid for å starte opp med faste aktiviteter, turdager, varmmat, samlinger og alt som hører med. Dette er med på å skape en fast dagsrytme, og ukesrytme som skaper forutsigbarhet og trygghet for barna.

**Torsdag 13. september** foreldremøte i barnehagen fra 18.00 til ca. 20.00. Her vil det bli presentert barnehagens satsningsområder, praktisk info og info om hverdagen vår.

**Mandag 17. september** starter brannvernuka. Dette er en kampanjeuke som arrangeres av Norsk brannvernforening som har brannforebyggende arbeid som mål. Dette skal markeres i barnehagen med samlinger med ulikt innhold. Vi skal bli kjent med Brannbamsen Bjørnis som er en ny nasjonal satsning når det gjelder brannvernopplæring for barn i barnehager.

Vi kommer til å gjennomføre en brannøvelse hvor vi skal trene på barnehagens branninstruks, det vil si, trinn for trinn oppskrift over hva vi skal gjøre dersom brannalarmen går. En brannøvelse med en pipende brannalarm kan være skremmende i seg selv, derfor har vi valgt å legge brannøvelsen til litt senere utpå høsten når barna er mere kjente og trygge på omgivelsene.

Nå som høsten har kommet snikende er det fint om barna har litt tykkere klær i hyllene sine.

Lag dere en fin september!

Hilsen personalet på Nøtteliten.